**ИНФЛАЦИЯ И ИНДЕКСИ НА ПОТРЕБИТЕЛСКИТЕ ЦЕНИ ЗА**

**ЮНИ 2023 ГОДИНА**

*Месечната инфлация е -0.4%, а годишната инфлация е 8.7%. Инфлацията е измерена чрез ИПЦ, като месечната инфлация се отнася за юни 2023 г. спрямо предходния месец, а годишната инфлация е за юни 2023 г. спрямо същия месец на предходната година.*

*През юни 2023 г. спрямо предходния месец най-голямо е намалението на цените в групите: развлечения и култура (-3.1%), хранителни продукти и безалкохолни напитки (-1.0%), жилища, вода, електроенергия, газ и други горива (-0.6%) и облекло и обувки (-0.6%). Най-голямо увеличение е регистрирано в групите: ресторанти и хотели (+1.6%), съобщения (+1.1%) и здравеопазване (+0.9%).*

**Индекс на потребителските цени (ИПЦ)**

През юни 2023 г. **месечната инфлация** е -0.4% спрямо предходния месец, а **годишната инфлация** за юни 2023 г. спрямо юни 2022 г. е 8.7%[[1]](#footnote-1).

Инфлацията от началото на годината (юни 2023 г. спрямо декември 2022 г.) е 2.4%, а средногодишната инфлация за периода юли 2022 - юни 2023 г. спрямо периода юли 2021 - юни 2022 г. е 15.0%.

**Фиг. 1. Инфлация, измерена чрез ИПЦ, по месеци**

През юни 2023 г. спрямо предходния месец цените на стоките и услугите са се понижили в следните потребителски групи:

* развлечения и култура - намаление с 3.1%;
* хранителни продукти и безалкохолни напитки - намаление с 1.0%;
* жилища, вода, електроенергия, газ и други горива - намаление с 0.6%;
* облекло и обувки - намаление с 0.6%;
* транспорт - намаление с 0.5%.

През юни 2023 г. спрямо предходния месец цените на стоките и услугите са се увеличили в следните потребителски групи:

* ресторанти и хотели - увеличение с 1.6%;
* съобщения - увеличение с 1.1%;
* здравеопазване - увеличение с 0.9%;
* алкохолни напитки и тютюневи изделия - увеличение с 0.6%;
* разнообразни стоки и услуги - увеличение с 0.6%;
* жилищно обзавеждане, стоки и услуги за домакинството и за обичайното поддържане на дома - увеличение с 0.1%.

Без промяна остават цените на стоките и услугите в група „Образование“.

През юни 2023 г. са се намалили цените на следните хранителни продукти: други пресни зеленчуци (зелен фасул, тиквички и патладжан) - със 17.6%, краставици - със 17.3%, зеле - с 16.2%, пипер - с 15.7%, картофи - с 13.7%, домати - с 10.1%, олио - с 5.8%, зрял чесън - с 5.1%, зрял лук - с 4.3%, млечни масла - с 4.0%, яйца - с 3.6%, кашкавал - с 2.9%, сирене - с 2.2%, минерална вода - с 1.8%, кисели млека - с 1.8%, пресни зеленчукови подправки - с 1.1%, прясна и охладена риба - с 0.7%, трайни колбаси - с 0.6%, извара - с 0.5%, маргарин - с 0.5%, макаронени изделия - с 0.4%, маслини - с 0.4%, сол - с 0.3%, захар - с 0.1%, какао - с 0.1%, и други.

През юни 2023 г. са се увеличили цените на следните хранителни продукти: кореноплодни зеленчуци (моркови и червено цвекло) - с 13.6%, ябълки - с 9.2%, сладолед - с 4.0%, цитрусови и южни плодове - с 3.0%, свинско месо - с 2.7%, плодови сокове - с 2.0%, ракии - с 1.7%, гъби - с 1.7%, месо от едър рогат добитък - с 1.3%, оцет - с 1.2%, пълномаслено прясно мляко - с 1.2%, газирани напитки - с 1.1%, кафе - с 1.0%, леща - с 0.9%, бира - с 0.8%, ориз - с 0.7%, мляно месо (кайма) - с 0.6%, хляб - с 0.4%, малотрайни колбаси - с 0.4%, зрял боб - с 0.3%, вина - с 0.3%, месо от домашни птици - с 0.3%, нискомаслено прясно мляко - с 0.2%, и други.

През разглеждания месец в групите на нехранителните стоки и услугите е регистрирано намаление на цените при: метан за ЛТС - с 11.7%, газ пропан-бутан за ЛТС - с 10.5%, централно газоснабдяване - с 9.9%, пакетни услуги за почивка и туристически пътувания в страната - с 6.0%, газообразни горива за битови нужди - с 2.7%, дърва за отопление - с 2.7%, таблети - с 2.3%, дизелово гориво - с 2.0%, хладилници - с 1.8%, пелети - с 1.5%, цветарство - с 1.3%, перални и съдомиялни - с 1.3%, климатични инсталации - с 1.3%, мобилни телефонни апарати - с 1.2%, телевизори - с 0.9%, козметични продукти - с 0.9%, облекло - с 0.7%, обувки - с 0.5%, мебели - с 0.4%, гуми за автомобили и велосипеди - с 0.3%, велосипеди - с 0.1%, и други.

През юни 2023 г. в групите на нехранителните стоки и услугите е регистрирано увеличение на цените при: международни полети - с 11.0%, услуги по краткосрочно настаняване - с 9.6%, принадлежности за ЛТС - с 3.1%, кина и театри - с 1.8%, материали за ремонт и поддържане на жилище - с 1.4%, продукти и препарати за почистване и поддържане на дома - с 1.2%, продукти за лична хигиена - с 1.2%, бръснаро-фризьорски услуги и услуги за поддържане на добър външен вид - с 0.9%, услуги по обществено хранене - с 0.8%, цигари - с 0.6%, резервни части за ЛТС - с 0.5%, поддържане и ремонт на ЛТС - с 0.5%, готварски печки - с 0.4%, бойлери - с 0.3%, мобилни телефонни услуги - с 0.2%, автомобилен бензин А95Н - с 0.1% и други.

През юни 2023 г. е регистрирано увеличение на цените на лекарствените продукти с 1.2%. Цените на стоматологичните услуги остават на равнището от предходния месец, а цените на лекарските услуги са се увеличили с 0.1%.

**Хармонизиран индекс на потребителските цени** **(ХИПЦ)**

Според ХИПЦ през юни 2023 г. **месечната инфлация** е 0.1% спрямо предходния месец, а **годишната инфлация** за юни 2023 г. спрямо юни 2022 г. е 7.5%[[2]](#footnote-2).

Инфлацията от началото на годината (юни 2023 г. спрямо декември 2022 г.) е 2.9%, а средногодишната инфлация за периода юли 2022 - юни 2023 г. спрямо периода юли 2021 - юни 2022 г. е 12.9%.

**Фиг. 2. Инфлация, измерена чрез ХИПЦ, по месеци**

Според ХИПЦ през юни 2023 г. спрямо предходния месец цените на стоките и услугите са се понижили в следните потребителски групи:

* развлечения и култура - намаление с 1.2%;
* хранителни продукти и безалкохолни напитки - намаление с 0.6%;
* облекло и обувки - намаление с 0.5%;
* жилища, вода, електроенергия, газ и други горива - намаление с 0.4%;
* жилищно обзавеждане, стоки и услуги за домакинството и за обичайното поддържане на дома - намаление с 0.1%;
* транспорт - намаление с 0.1%.

Според ХИПЦ през юни 2023 г. спрямо предходния месец цените на стоките и услугите са се увеличили в следните потребителски групи:

* ресторанти и хотели - увеличение с 3.4%;
* съобщения - увеличение с 1.1%;
* здравеопазване - увеличение с 0.9%;
* алкохолни напитки и тютюневи изделия - увеличение с 0.6%;
* разнообразни стоки и услуги - увеличение с 0.4%.

Без промяна остават цените на стоките и услугите в група „Образование“.

**Индекс на цените за малката кошница (ИЦМК)**

Според **индекса на цените за малката кошница** през юни 2023 г. е регистрирано намаление с 0.9% на месечна база и увеличение с 2.7% от началото на годината (юни 2023 г. спрямо декември 2022 година)[[3]](#footnote-3).

През юни 2023 г. цените на стоките и услугите от малката кошница за най-нискодоходните 20% от домакинствата са се променили спрямо предходния месец, както следва:

* хранителни продукти - намаление с 1.9%;
* нехранителни стоки - увеличение с 0.2%;
* услуги - увеличение с 0.2%.

**Методологични бележки**

**Индексът на потребителските цени е официален измерител на инфлацията** **в Република България.** Той оценява общото относително изменение на цените на стоките и услугите, използвани от домакинствата за лично (непроизводствено) потребление, и се изчислява, като се прилага структурата на крайните парични потребителски разходи на българските домакинства. Основен източник на информация за разходите е изследването на бюджетите на домакинствата в страната. ИПЦ в година ***t*** се изчислява при структура на разходите от година ***t - 1*.**

**Хармонизираният индекс на потребителските цени** **е сравнима мярка на инфлацията на държавите от ЕС. Той е един от критериите за ценовата стабилност и за присъединяването на България към еврозоната.** ХИПЦ, както и ИПЦ, измерва общото относително изменение в равнището на цените на стоките и услугите. Двата индекса се изчисляват от една и съща кошница от стоки и услуги и от едни и същи цени, но се различават по използваните тегла. ХИПЦ се изчислява с тегла, представляващи относителните дялове по групи стоки на индивидуалното и колективното потребление на всички домакинства (включително институционалните и чуждестранните) на икономическата територия на страната. Основен източник на информация за теглата са данните от националните сметки. При изчисляването му за 2023 г. за тегла се използват данни за крайните парични потребителски разходи на домакинствата (КППРД) - вътрешна концепция за 2021 г., които са преразгледани и актуализирани, за да бъдат представителни за
2022 г., следвайки методологичните препоръки на Евростат относно конструирането на теглата на ХИПЦ в случай на големи промени на разходите на потребителите[[4]](#footnote-4).

В изпълнение на изискванията на Регламент (ЕС) № 2015/2010 **от началото на 2016 г. беше сменена базисната година за ХИПЦ** и всички индекси се изчисляват и публикуват **при база 2015 година.** Динамичните редове са преизчислени при новата базисна година и са публикувани на сайта на НСИ (www.nsi.bg).

**Индексът на цените за малката кошница** е измерител на средното относително изменение на цените на 100 социалнополезни и жизненонеобходими стоки и услуги. Теглата за изчисляване на този индекс представляват относителните дялове на паричните разходи на най-нискодоходните 20% от домакинствата. Източник на информацията за теглата е изследването на бюджетите на домакинствата в страната. Този индекс в година ***t*** се изчислява с тегла от година ***t - 1*.**

**Верижните** индекси на потребителските цени измерват изменението на цените през текущия месец спрямо предходния месец. Верижните индекси на потребителските цени са измерители на **месечната инфлация.**

**12-месечните** индекси на потребителските цениизмерват изменението на цените през текущия месец спрямо същия месец на предходната година. 12-месечните индекси на потребителските цени са измерители на **годишната инфлация.**

Индексите на потребителските цени **с натрупване от началото на годината** измерват изменението на цените през текущия месец спрямо декември на предходната година. Индексите на потребителските цени с натрупване от началото на годината са измерители на **натрупаната инфлация от началото на годината.** През декември всяка година 12-месечният индекс и индексът с натрупване от началото на годината са равни.

**Средногодишните** индекси на потребителските цени измерват средното изменение на цените за дванадесетте месеца на текущата година спрямо средното изменение на цените за дванадесетте месеца на предходната година. Средногодишните индекси на потребителските цени са измерители на **средногодишната инфлация.**

**Статистическа област: Инфлация и индекси на потребителските цени:**

[Инфлация и индекси на потребителските цени | Национален статистически институт (nsi.bg)](https://nsi.bg/bg/content/2445/%D0%B8%D0%BD%D1%84%D0%BB%D0%B0%D1%86%D0%B8%D1%8F-%D0%B8-%D0%B8%D0%BD%D0%B4%D0%B5%D0%BA%D1%81%D0%B8-%D0%BD%D0%B0-%D0%BF%D0%BE%D1%82%D1%80%D0%B5%D0%B1%D0%B8%D1%82%D0%B5%D0%BB%D1%81%D0%BA%D0%B8%D1%82%D0%B5-%D1%86%D0%B5%D0%BD%D0%B8)

**ИС ИНФОСТАТ: Потребителски цени:**

<https://infostat.nsi.bg/infostat/pages/module.jsf?x_2=68>

**Метаданни и методология:**

[Индекси на потребителските цени (ИПЦ) | Национален статистически институт (nsi.bg)](https://nsi.bg/bg/content/2507/%D0%BC%D0%B5%D1%82%D0%B0%D0%B4%D0%B0%D0%BD%D0%BD%D0%B8/%D0%B8%D0%BD%D0%B4%D0%B5%D0%BA%D1%81%D0%B8-%D0%BD%D0%B0-%D0%BF%D0%BE%D1%82%D1%80%D0%B5%D0%B1%D0%B8%D1%82%D0%B5%D0%BB%D1%81%D0%BA%D0%B8%D1%82%D0%B5-%D1%86%D0%B5%D0%BD%D0%B8-%D0%B8%D0%BF%D1%86)

**Калкулатори на инфлацията:**

[Калкулатори на инфлацията | Национален статистически институт (nsi.bg)](https://nsi.bg/bg/content/2538/%D0%BA%D0%B0%D0%BB%D0%BA%D1%83%D0%BB%D0%B0%D1%82%D0%BE%D1%80%D0%B8-%D0%BD%D0%B0-%D0%B8%D0%BD%D1%84%D0%BB%D0%B0%D1%86%D0%B8%D1%8F%D1%82%D0%B0)

**Приложение**

 **Таблица 1**

|  |
| --- |
| **Индекси на потребителските цени за юни 2023 година** |
|  |  |  |  |  | (Проценти) |
| **Потребителски групи** |  **Тегла**  | **VI.2023** |
| **май 2023 = 100** | **декември 2022 = 100** | **юни 2022 = 100** |
| **00** | **Общ ИПЦ** | **100.000** | **99.6** | **102.4** | **108.7** |
| 01 | Хранителни продукти и безалкохолни напитки | 31.198 | 99.0 | 104.4 | 113.3 |
| 02 | Алкохолни напитки и тютюневи изделия | 4.615 | 100.6 | 104.8 | 107.1 |
| 03 | Облекло и обувки | 3.996 | 99.4 | 102.0 | 105.9 |
| 04 | Жилища, вода, електроенергия, газ и други горива | 17.219 | 99.4 | 97.9 | 109.8 |
| 05 | Жилищно обзавеждане, стоки и услуги за домакинството и за обичайното поддържане на дома | 5.381 | 100.1 | 103.6 | 108.9 |
| 06 | Здравеопазване | 8.120 | 100.9 | 105.1 | 112.7 |
| 07 | Транспорт | 9.544 | 99.5 | 98.1 | 86.3 |
| 08 | Съобщения | 5.107 | 101.1 | 103.3 | 105.8 |
| 09 | Развлечения и култура | 5.069 | 96.9 | 96.4 | 114.5 |
| 10 | Образование | 0.330 | 100.0 | 102.6 | 110.2 |
| 11 | Ресторанти и хотели | 4.764 | 101.6 | 106.3 | 111.9 |
| 12 | Разнообразни стоки и услуги | 4.656 | 100.6 | 107.3 | 115.2 |
|  |  |  |  |  |
| Хранителни стоки | 32.435 | 99.0 | 104.5 | 113.4 |
| Нехранителни стоки | 36.889 | 99.8 | 101.2 | 104.1 |
| Обществено хранене | 4.284 | 100.8 | 105.8 | 113.7 |
| Услуги | 26.393 | 99.9 | 100.9 | 108.4 |

 **Таблица 2**

|  |
| --- |
| **Хармонизирани индекси на потребителските цени за юни 2023 година** |
|  |  |  |  |  |  |  |
| **Потребителски групи** | **Тегла**  | **VI.2023** |
| **2015 = 100** | **май 2023 = 100** | **декември 2022 = 100** | **юни 2022 = 100** |
| **‰**  | **%** |
| **00** | **Общ ХИПЦ** | **1000.000** | **133.45** | **100.1** | **102.9** | **107.5** |
| 01 | Хранителни продукти и безалкохолни напитки | 238.994 | 165.76 | 99.4 | 104.9 | 113.8 |
| 02 | Алкохолни напитки и тютюневи изделия | 51.169 | 123.24 | 100.6 | 104.9 | 107.5 |
| 03 | Облекло и обувки | 35.637 | 109.23 | 99.5 | 102.0 | 106.5 |
| 04 | Жилища, вода, електроенергия, газ и други горива | 115.668 | 144.54 | 99.6 | 99.3 | 109.0 |
| 05 | Жилищно обзавеждане, стоки и услуги за домакинството и за обичайното поддържане на дома | 61.905 | 124.20 | 99.9 | 103.1 | 107.8 |
| 06 | Здравеопазване | 83.555 | 120.66 | 100.9 | 105.1 | 112.6 |
| 07 | Транспорт | 134.623 | 115.89 | 99.9 | 99.0 | 90.8 |
| 08 | Съобщения | 50.200 | 94.50 | 101.1 | 103.3 | 105.8 |
| 09 | Развлечения и култура | 79.503 | 119.01 | 98.8 | 99.8 | 108.0 |
| 10 | Образование | 17.724 | 142.20 | 100.0 | 102.0 | 109.3 |
| 11 | Ресторанти и хотели | 71.010 | 156.23 | 103.4 | 107.1 | 109.2 |
| 12 | Разнообразни стоки и услуги | 60.012 | 137.04 | 100.4 | 105.5 | 112.8 |

**Таблица 3**

|  |
| --- |
| **Верижни индекси на цените за малката кошница от 100 социалнополезни и жизненонеобходими стоки и услуги на най-нискодоходните 20% от домакинствата за юни 2023 година**  |
| (Проценти) |
| **Потребителски групи** |  **Тегла**  | **VI.2023** |
| **май 2023 = 100** |
| **Общ ИЦМК** | **100.000** | **99.1** |
| Хранителни продукти и безалкохолни напитки | 49.304 | 98.1 |
| Облекло и обувки | 4.182 | 99.4 |
| Жилища, вода, електроенергия, газ и други горива | 26.367 | 99.3 |
| Жилищно обзавеждане, стоки и услуги за домакинството и за обичайното поддържане на дома | 2.488 | 102.2 |
| Здравеопазване | 11.196 | 100.9 |
| Транспорт | 1.158 | 100.3 |
| Съобщения | 0.089 | 114.9 |
| Развлечения и култура | 0.551 | 100.2 |
| Разнообразни стоки и услуги | 4.665 | 102.2 |
|  |  |  |
| Хранителни стоки | 49.304 | 98.1 |
| Нехранителни стоки | 30.412 | 100.2 |
| Услуги | 20.284 | 100.2 |

1. Според методологията за индекса на потребителските цени (ИПЦ). За повече информация виж „Методологични бележки“ на стр. 5 и 6 и табл. 1 от Приложението. [↑](#footnote-ref-1)
2. Според методологията за хармонизирания индекс на потребителските цени (ХИПЦ). За повече информация виж „Методологични бележки“ на стр. 5 и 6 и табл. 2 от Приложението. [↑](#footnote-ref-2)
3. За повече информация виж „Методологични бележки“ на стр. 5 и 6 и табл. 3 от Приложението. [↑](#footnote-ref-3)
4. Guidance on the compilation of HICP weights in case of large changes in consumer expenditures, Eurostat, Directorate C, Macro-economic statistics, 3.02.2020:

<https://ec.europa.eu/eurostat/documents/10186/10693286/Guidance-on-the-compilation-of-HICP-weights-in-case-of-large-changes-in-consumer-expenditures.pdf>.

 [↑](#footnote-ref-4)